Mihails Botviņņiks

Mihails Botviņņiks (; dzimis  Viborgas guberņā, miris  Maskavā) bija PSRS šahists. Viņš ir sestais pasaules čempions šahā (1948 — 1957; 1958 — 1960; 1961 — 1963). Bijis seškārtējs PSRS čempions.

 Dzīvesgājums 
Dzimis Kokalas vasarnīcu ciematā Viborgas guberņā, autonomajā Somijas lielhercogistē zobu tehniķa Moiseja Botviņņika (1878-1931) un viņa sievas zobārstes Šifras, dzimušas Rabinovičas (1879—1952), ģimenē. Viņa mātes tēvs Samuils Rabinovičs (1845-1916) bija Krāslavas rabīns un Krievu apdrošināšanas biedrības pārstāvis Krāslavā.Muzejā jauna ekspozīcija Šahu iemācījies spēlēt tikai divpadsmit gadu vecumā, bet meistara normu izpildīja 1927. gadā. 

1931. gadā Botviņņiks pirmo reizi uzvarēja PSRS čempionātā. Trīsdesmito gadu beigās kļuva par vienu no spēcīgākajiem pasaules šahistiem un Aleksandrs Aļehins pieņēma Botviņņika izaicinājumu uz maču par pasaules čempiona titulu, tomēr 2. Pasaules kara sākums izjauca mača organizēšanu. Pēc Aļehina nāves 1946. gadā čempiona titulu izcīnīja piecu spēcīgāko pasaules šahistu mačturnīrā, kas notika Hāgā un Maskavā 1948. gadā. Botviņņiks tajā uzvarēja, apsteidzot tuvāko sekotāju Vasiliju Smislovu par trīs punktiem.

1951. un 1954. gadā Botviņņiks divos mačos (abi beidzās neizšķirti, kas deva uzvaru čempionam) aizstāvēja savu titulu, līdz 1957. gadā zaudēja Smislovam. Pasaules čempiona titulu atgrieza revanša mačā pēc gada. Pēc līdzīga scenārija norisinās cīņas ar Mihailu Tālu - 1960. gadā Tāls uzvarēja Botviņņiku, izcīnot pasaules čempiona nosaukumu, bet pēc gada revanša maču uzvarēja Botviņņiks. 1963. gadā Botviņņiks zaudēja mačā Tigranam Petrosjanam un vairāk cīņā par augstāko šaha titulu neiesaistījās (revanša mači tad vairs netika rīkoti). Pēdējās sacensībās piedalījās 1970. gadā.

Mihaila Botviņņika vadītajā "Botviņņika skolā" (vēlākajā "Botviņņika-Kasparova skolā") mācījās pasaules čempioni Anatolijs Karpovs, Garijs Kasparovs, Vladimirs Kramņiks, Nana Joseliani un citi izcili lielmeistari.

Botviņņiks piedalījās programmas "Kaissa" () izstrādē, kas 1974. gadā Stokholmā kļuva par pirmo datoršaha čempionu.

Miris no aizkuņģa dziedzera vēža  Maskavā. Apbedīts Novodevičjes kapsētā.

 Atsauces 

 Ārējās saites 

Kategorija:PSRS šahisti
Kategorija:Pasaules čempioni šahā
Kategorija:PSKP biedri
Kategorija:Ar Ļeņina ordeni apbalvotie
Kategorija:Ar Darba Sarkanā Karoga ordeni apbalvotie
Kategorija:Ar ordeni "Goda Zīme" apbalvotie
Kategorija:Šaha treneri
Kategorija:Sanktpēterburgā dzimušie
Kategorija:Ar Oktobra Revolūcijas ordeni apbalvotie
Kategorija:PSRS Nopelniem bagātie sporta meistari
Kategorija:Krievijas ebreji